Ilmend n cwalat d tedyanin i d-iḍerrun deg temnaḍt n Tɣerdayt ; Atɛeddi akked leǧǧrayen i iḍerrun ɣef yimẓabiyen ama seg tama n icaɛanbiyen aɛraben ama s tallalt i asen-dttaken seg tama n yiɣallen n laman, aya ur yelli ara d awal kan akken i d-qqaren kra n yimdanen, aya mačči d awalen igujilen i d-yefɣen deg yimi n wid yebɣan ad tt-sekren akken i d-qqaren At udabu ! Ulac tufra fell-as, tugniwin i aɣ-dyettawḍen ulac fell-asen lekdeb, ahat tugniwin i aɣ-yettawḍen yella fell-asent ubeddel akken i d-segzayen kra n wid yebɣan ad setren taluft maca i tikkelt-nniḍen mačči siwa tugniwin i aɣ-d-yettawḍen les vidéo i nettwali yallas yettbin-d deg-sent s tidet yiɣil i yettwafkan i yicaɛanbiyen ad tɛeddin ɣef yimẓabiyen, d ayen i yettaǧǧan amdan ad iḥir deg yiman-is ad yussuter tiririt i wallaɣ-is ; annaɣ ayadra ma taluft am ta yella fell-as uskuti ?! Ayadra taluft-a ur aɣ-terzi ara nekkni s leqbayel ?!